1. ΑΝΑΓΚ. ΝΟΜΟΣ υπ’ αριθ. 817 της 29/29 Σεπτ. 1948 Περί συστάσεως Οργανισμού Πανελληνίου Ενώσεως Επισιτιστικών Κέντρων. Άρθρ.1.–1.Συνιστάται Νομικόν Πρόσωπον Δημοσίου Δικαίου υπό την επωνυμίαν («Πανελλήνιος Ένωσις Επισιτιστικών Κέντρων») «Επιμελητήριον Τουριστικών Καταστημάτων Ελλάδος» εδρεύον εν Αθήναις. Ο εντός ( ) τίτλος αντικατεστάθη δια του εντός « » δια της παρ.1 άρθρ.20 Νόμ. 1624/1951 (ανωτ. σελ. 53). 2.Η κρατική εποπτεία επί του ανωτέρω Οργανισμού ασκείται δια της Γενικής Γραμματείας Τουρισμού. Άρθρ.2.–1.Μέλη του Οργανισμού είναι υποχρεωτικώς οι αντιπρόσωποι των εν Ελλάδι επιχειρήσεων, Εστιατορίων, Ζυθεστιατορίων, Κέντρων Διασκεδάσεως, Εξοχικών Κέντρων, Κέντρων Αναψυχής, Ζαχαροπλαστίων και Καφενείων, οίτινες ήθελον (εν τω μέλλοντι) χαρακτηρισθή νομίμως ως «Τουριστικά» ανεξαρτήτως κατηγορίας κατατάξεως. 2.Τα μέλη του Οργανισμού αφ’ ης αποκτήσωσι την ιδιότητα τάυτην, παύωσι να αποτελώσι μέλη, εμπορικών, βιομηχανικών, βιοτεχνικών ή επαγγελματικών επιμελητηρίων και απαλλάσσονται ως και αι επιχειρήσεις ας εκπροσωπούσι πάσης υποχρεώσεως καταβολής συνδρομής ή άλλης οιασδήποτε οικονομικής εισφοράς προς αυτάς, εκτός αν ασκώσι και έτερον επάγγελμα. «Η εν λόγω διαγραφή και απαλλαγή αποτελεί προαιρετικόν δικαίωμα του ενδιαφερομένου και ασκείται δια δηλώσεώς του προς τα Επιμελητήρια». Η εντός « » περίοδος προσετέθη δια της παρ.2 άρθρ.20 Νόμ. 1624/1951 (ανωτ. σελ. 53). Άρθρ.3.–1.Ο Οργανισμός επιδιώκει τους κάτωθι σκοπούς: α)Να μελετά και υποδεικνύη εις την προϊσταμένην του αρχήν ως και πάσαν άλλην κρατικήν υπηρεσίαν μέτρα συντελούντα εις την καλήν εμφάνισιν  και τον εκπολιτισμόν και την πρόοδον εν γένει των ρηθεισών Επιχειρήσεων και των εις αυτάς εργαζομένων. β)Να υποβοηθή τας κρατικάς προσπαθείας δια την ανάπτυξιν του Τουρισμού και την αύξησιν του εθνικού εισοδήματος. γ)Να παρέχη την κατάλληλον επαγγελματικήν και γραμματικήν μόρφωσιν εις το Προσωπικόν των σχετικών Επιχειρήσεων. δ)Να εξυπηρετή τας επαγγελματικάς και πιστωτικάς ανάγκας των μελών του. 2.Πάντα τα αφορώντα την πραγματοποίησιν των ως άνω σκοπών ως και τα μέσα επιτεύξεως τούτων θέλουσι κανονισθή δια Β.Δ/των. Ειδικώτερον όσον αφορά τον κατά ψηφίον γ΄ σκοπόν ο οργανισμός δύναται να ιδρύη Σχολάς συντηρουμένας υπ’ αυτού ή και να επιχορηγή άλλας ομοειδείς τοιαύτας. Ωσαύτως προς πραγματοποίησιν του κατά το ψηφίον δ’ σκοπού δύναται ο Οργανισμός να ιδρύση Πρατήριον ειδών χρησίμων εις τα μέλη του. «3.Ο Πρόεδρος του Επιμελητηρίου ή εκπρόσωπος του Συμβουλίου μετέχει ως μέλος μετά ψήφου εις το Διοικητικόν Συμβουλίον του Επαγγελματικού Επιμελητηρίου Αθηνών». Η παρ.3 προσετέθη δια της παρ.3 άρθρ.20 Ν. 1624/1951 (ανωτ. αριθ. 53). Άρθρ.4.–1.Ο Οργανισμός διοικείται υπό Συμβουλίου απαρτιζομένου 1)εκ του Τμηματάρχου Τουριστικών Επαγγελμάτων της παρά τη Γενική Γραμματεία Τουρισμού Δ/σεως Ξενοδοχείων, 2)εξ ενός ανωτέρου υπαλλήλου Υπουργείου Εφοδιασμού υποδεικνυομένου υπό του αρμοδίου Υπουργού, 3)εξ ενός ανωτέρου υπαλλήλου του Υπουργείου Οικονομικών υποδεικνυομένου υπό του αρμοδίου Υπουργού, 4) εκ 12 μελών. 2.Η θητεία του Δ. Συμβουλίου είναι τριετής. 3.Το Δ. Συμβούλιον ευρίσκεται εν απαρτία και συνεδριάζει νομίμως παρόντων οκτώ τουλάχιστον μελών, αι δε αποφάσεις λαμβάνονται κατ’ απόλυτον πλειοψηφίαν του συνολικού αριθμού των μελών, εν ισοψηφία νικώσης της ψήφου του Προέδρου. 4.Το Δ. Συμβούλιον εκλέγει εκ των μελών του τους Πρόεδρον, Αντιπρόεδρον, Γενικόν Γραμματέα και Ταμίαν. Σελ. 243 Επιμελητήριο Τουριστικών Καταστημάτων 18.Ζ.η.1 5.Ο παρά τη Γενική Γραμματεία Τουρισμού Διευθυντής της Διευθύνσεως Ξενοδοχείων και Τουριστικών Επαγγελμάτων ασκεί παρά τω Διοικητικώ Συμβουλίω του Οργανισμού καθήκοντα Κυβ. Επιτρόπου. Εν περιπτώσει διαφωνίας του Κυβ. Επιτρόπου προς αποφάσεις του Συμβουλίου, η εκτέλεσις αυτών αναστέλλεται μέχρι του αμέσως επομένου Συμβούλου όπερ αποφασίζει επί του αντικειμένου της διαφωνίας τελικώς. 6.Τον Δ/τήν της Δ/νσεως Ξενοδοχείων και Τουριστικών Επαγγελμάτων κωλυομένον αναπληροί ο Τμηματάρχης Τουριστικών Επαγγελμάτων της αυτής Δ/νσεως, τούτον δε κωλυόμενον εν τη ασκήσει των κατά την παρ.1 του παρόντος άρθρου καθηκόντων αναπληροί ο παρά τη αυτή Δν/σει Τμηματάρχης Ξενοδοχείων, τους δε υπαλλήλους των Υπουργείων Εφοδιασμού και Οικονομικών κωλυομένους αναπληρώσιν έτεροι υπάλληλοι των αυτών Υπουργείων διορισθησόμενοι υπό των αρμοδίων Υπουργών. 7.Δια Δ/των καθορισθήσεται ο αριθμός των εξ εκάστης κατηγορίας των εν άρθρ.2 παρ.1 του παρόντος Νόμου απαριθμουμένων επαγγελμάτων προελευσομένων μελών του Διοικ. Συμβουλίου, ο χρόνος και τρόπος των εκλογών, τα προσόντα των υποψηφίων, το δικαίωμα του εκλέγειν και εκλέγεσθαι, τα της εκπροσωπήσεως των εκτός των Αθηνών διαμενόντων Συμβούλων, τα της συγκλήσεως και των συνεδριάσεων του Δ.Συμβουλίου τα της εν γένει αρμοδιότητος του Συμβουλίου και του Προέδρου αυτού, τα της εκπροσωπήσεως του Οργανισμού ενώπιον των Δικαστηρίων και πάσης άλλης αρχής, τα των εξόδων και αποζημιώσεων των μελών του Συμβουλίου, του Προέδρου και του Κυβ. Επιτρόπου ως και πάσα άλλη λεπτομέρεια αφορώσα την εν γένει διαχείρισιν των πόρων, τας δαπάνας και την λειτουργίαν του Οργανισμού. Άρθρ.5.–1.Το πρώτον Δ.Συμβούλιον ούτινος η θητεία ορίζεται ενός έτους θέλει ορισθή δι’ αποφάσεως του Γεν. Γραμματέως Τουρισμού, συντιθέμενον εξ ενός αντιπροσώπου εξ εκάστης των εν τη παρ.1 του άρθρ.2 του παρόντος νόμου αναφερομένων κατηγοριών, και εξ ενός αντιπροσώπου δι’ εκάστην των περιφερειών Πελοποννήσου, Βορείου Ελλάδος, Νήσων και Λουτροπόλεων. Του πρώτου τούτου Συμβουλίου συμμετέχουν και οι κατά την παρ.1 του παρόντος άρθρου αντιπρόσωποι των δημοσίων υπηρεσιών. 2.Το Συμβούλιον τούτο έχει κυρίως αποστολήν την προεργασίαν δια τον καταρτισμόν των προβλεπομένων δια του παρόντος Δ/των και Κανονισμών, την διοργάνωσιν των υπηρεσιών και την διενέργειαν εκλογών προς ανάδειξιν του κανονικού Δ. Συμβουλίου του Οργανισμού. Ειδικώτερον: Σελ. 244 α)Δια κανονισμών καταρτιζομένων δι’ αποφάσεων του Συμβουλίου και υποκειμένων εις την έγκρισιν του Γεν. Γραμματέως Τουρισμού θέλουσι καθορισθή τα της εσωτερικής οργανώσεως και εν γένει λειτουργίας του Επιμελητηρίου τα του μονίμου, εκτάκτου και επί συμβάσει προσωπικού του Οργανισμού, ο τρόπος προσλήψεως και απολύσεως, τα προσόντα, οι βαθμοί, αι θέσεις, οι μισθοί και αποζημιώσεις, εκπροσώπων, λειτουργών και υπαλλήλων, τα καθήκοντα και η αρμοδιότης εκάστου, αι πειθαρχικαί ποιναί, το όριον ηλικίας και πάσα άλλη λεπτομέρεια αφορώσα το εν γένει προσωπικόν του Οργανισμού. β)Μέχρι της εκδόσεως του κανονισμού τούτου, το Δ.Συμβούλιον, άμα τη συγκροτήσει του εις σώμα, δύναται δι’ αποφάσεώς του τελούσης υπό την έγκρισιν του Γενικού Γραμματέως Τουρισμού να προσλάβη το αναγκαίον δια την έναρξιν της λειτουργίας του προσωπικόν, το οποίον να εντάξη εις αναλόγους θέσεις άμα τω καταρτισμώ του Εσωτερικού Κανονισμού, να προβή εις την ενοικίασιν γραφείων και την διενέργειαν πάσης απαραιτήτου δια την λειτουργίαν αυτών δαπάνης και προ της δημοσιεύσεως του Δ/τος του κανονίζοντος τα της διαχειρίσεως του Οργανισμού. 18.Ζ.η.1 Επιμελητήριο Τουριστικών Καταστημάτων Άρθρ.6.–1.Πόροι του Οργανισμού είναι: α)Υποχρεωτική εισφορά των μελών ισουμένη προς πέντε επί τοις εκατόν επί του καταβαλλομένου παρ’ αυτών ή των υπ’ αυτών εκπροσωπουμένων επιχειρήσεων φόρου επιτηδεύματος. β)Δωρεαί, κληρονομίαι και κληροδοτήματα προς τον Οργανισμόν. 2.Δια Δ/των θέλουσιν ορίζεσθαι ο τρόπος καταβολής και εισπράξεως της εισφοράς ως και της οργανώσεως της οικονομικής διαχειρίσεως του Οργανισμού. Άρθρ.7.–Αι διατάξεις περί ενδίκων μέσων κατ’ αποφάσεων δημοτικών και κοινοτικών συμβουλίων περί επιβολής φορολογίας βάσει της Νομοθεσίας περί Δήμων και Κοινοτήτων, εις βάρος ξενοδοχειακών επιχειρήσεων ή της πελατείας αυτών, πόλεων ή λουτροπόλεων, τόπων αρχαιολογικών και κέντρων θερινής ή χειμερινής διαμονής, εφαρμόζονται κατ’ αναλογίαν και επί περιπτώσεων εν αις φορολογούμενος είναι μέλος του Οργανισμού. Άρθρ.8.–Πάσα λεπτομέρεια προς εφαρμογήν του παρόντος Νόμου ως και η τυχόν μετατροπή της ονομασίας του Οργανισμού, κανονισθήσεται δια Β.Δ/των εκδιδομένων προτάσει του προέδρου της Κυβερνήσεως. Όσα εκ των Δ/των τούτων προκαλούσι δαπάνας εκδίδονται προτάσει και του Υπουργού των Οικονομικών. Άρθρ.9.–Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως, υποβληθήσεται δε προς κύρωσιν άμα τη επαναλήψει των εργασιών της Βουλής. Σελ. 245 Επιμελητήριο Τουριστικών Καταστημάτων 18.Ζ.η.1 18.Ζ.η.1 Επιμελητήριο Τουριστικών Καταστημάτων